recursal/SuperWikiNEXT-32B huggingface dataset:
**Գիշերը դատավարությունից առաջ** (ռուս.՝ Ночь перед судом), Անտոն Պավլովիչ Չեխովի պատմվածքը։ Առաջին անգամ տպագրվել է 1886 թվականի փետրվարի 1-ին «Բեկորներ» ամսագրի 5-րդ համարում` «Պատահար իմ բժշկա-շարլատանական պրակտիկայից» ենթավերնագրով։ Պատմվածքը ընդգրկվել է «Անմեղ ելույթներ» ժողովածուի մեջ` «Դատապարտյալի պատմածը» խորագրով։

Սյուժե
------

Քաղաքացի Զայցևը գնում է շրջանային դատարան, որտեղ լսվելու է նրա գործը երկկնության մեղադրանքով։ Գիշերը կանգ առնելով կայարանում` Զայցևը հանդիպում է Զինոչկային, աղջնակ, որը գիշերում է հարևան սենյակում և տառապում էր փայտոջիլից։ Բժշկի անվան տակ, պարսկական փոշով անկողինը մշակելու պատրվակով Զայցևը մտնում է նրա սենյակ, որտեղ հանդիպում է Զինոչկայի ամուսնուն՝ պետական խորհրդական Ֆեոդորին (Ֆեդիա), որի հայտնվելը Զայցևի համար տհաճ անակնկալ էր։ Նրանց միջև խոսակցություն է սկսվում, և պարզվում է, որ Զինոչկան կրծքավանդակի շրջանում ուժգին ցավեր ունի։ Չնայած բժշկական հմտությունների գործնական բացակայությանը, Զայցևը ստիպված եղավ զննել նրան և հանպատրաստից դուրս գրել դեղատոմս, որպեսզի չբացահայտեր իր խաբեությունը։ Հաջորդ օրը դատարանում Զայցևը կրկին տեսավ Ֆեդորին` արդեն որպես իր գործով դատախազ։ Երկուսն էլ նյարդայնացան, և Զայցևը հասկացավ, որ իր վիճակը վատ է. «...Ըստ ցուցումների դատախազը որոշել է ինձ մեղադրել...»: Պատմությունն ընդհատվում է նիստի ընդմիջմամբ, և Զայցևի հետագա ճակատագիրը մնում է անհայտ։

Պիես
----

Պատմվածքի հիման վրա Չեխովը գրել է համանուն պիեսը, որի սյուժեն գործնականում մնացել է անփոփոխ՝ բացառությամբ որոշ մանրամասների։ Զայցևի ոճրագործություններին ավելացել է կտակի կեղծումը և սպանության փորձը. ավելի մանրամասն նկարագրված է «Զինոչկայի» «բուժզննությունը». ամբողջությամբ բացակայում է հաջորդ օրվա առավոտյան տեղի ունեցած իրադարձությունների նկարագրությունը, երբ Զայցևը գումար է ստանում Ֆեոդորից, այնուհետև նրանք կրկին հանդիպում են դատարանում։ Շատ առումներով պիեսը համարվում է անավարտ` բառերի կրճատմամբ, «Վարագույր» բառի բացակայությամբ, որով սովորաբար Չեխովն ավարտում էր պիեսը։

1914 թվականին պիեսը դիտման համար ուղարկվել է դրամատիկ գրաքննության (ամենայն հավանականությամբ՝ Մարիա Չեխովայի կողմից), իսկ 1914 թվականի մարտի 24-ին թույլատրվել է դրա ցուցադրությունը։

Ծանոթագրություններ
------------------

1. ↑  «А.П. Чехов. Ночь перед судом. Рассказ подсудимого»։ dugward.ru։ Վերցված է 2019-09-04
2. ↑  «Ночь перед судом.»։ chehov-lit.ru։ Վերցված է 2019-09-04
Բիր-Տավիլի տեղադրությունը Եգիպտոսի և Սուդանի սահմանագծին
Բիր-Տավիլը ՝ 1960 թվականի ամերիկյան ռազմական տեղագրական քարտեզի վրա
**Բիր-Տավիլ** (արաբ․՝ بيرطويل‎‎ «Երկար աղբյուր»), տարածք՝ հյուսիսից սահմանակից Եգիպտոսին, իսկ արևմուտքից ու արևելքից՝ Սուդանին։ Իր անունը ստացել է տեղի աղբյուրի (ներկայումս գոյություն չունեցող) անունից։ Երկու երկրներն էլ Բիր-Տավիլում հրաժարվում են իրենց իրավունքներից։ Այսպիսով, այն հայտնի է նաև «ոչ մեկի տարածք անունով»։

Բիր-Տավիլը տեսքով նման է քառանկյունու, սակայն երբեմն անվանում են «Բիր-Տավիլի եռանկյունի»

Պատմություն
-----------

Սուդանում 1899 թվականի անգլո-եգիպտական համաձայնագրի համաձայն՝ Եգիպտոսի և Սուդանի միջև սահմանն անցնում էր 22-րդ զուգահեռով։ Սակայն 1902 թվականին Բրիտանիան «քաղաքական սահմանից» անկախ նոր «վարչական սահման» անցկացրեց, ինչի արդյունքում Հալաիբի եռանկյունին հանձնվեց Սուդանին։ Դրա հետ մեկտեղ Բիր-Տավիլը հանձնվել Է Եգիպտոսի կառավարմանը, քանի որ նրա տարածքն օգտագործվել է որպես եգիպտական տարածքում բնակվող Աբաբդե ցեղի արոտավայր։

Այն բանից հետո, երբ երկու պետություններն անկախություն ստացան, Հալաիբի եռանկյունին մնաց Սուդանի վերահսկողության տակ, իսկ Բիր-Տավիլը՝ եգիպտական։ 1958 թվականի փետրվարի 1-ին Եգիպտոսը Սուդանից պահանջել էր վերադարձնել 1899 թվականի սահմանը և փոխանցել Հալաիբի եռանկյունինի՝ դրա դիմաց հրաժարվելով շատ ավելի քիչ արժեքավոր տարածքի ՝ Բիր-Տավիլի նկատմամբ իրավունքներից։ Սուդանը չի համաձայնել զիջել եռանկյունին և մինչ օրս ճանաչում է 1902 թվականի սահմանը։ Այսպես առաջացել է մի իրավիճակ, երբ Բիր-Տավիլին սահմանակից երկու երկրներն էլ այդ տարածքը իրենցը չեն համարում։

Աշխարհագրություն
----------------

Ընդհանուր մակերեսը կազմում է 2060 կմ², երկարությունը արևմուտքից արևելք տատանվում է 95 կմ, հյուսիսից հարավ՝ 46 կմ։ Բիր-Տավիլի հյուսիսային մասում գտնվում է Տավիլ լեռը ՝ 459 մետր բարձրությամբ, արևելյան մասում՝ Խազար-ազ-Զարկա լեռը (662 մետր), հարավային մասում՝ Վադի Տավիլ։ Մշտական բնակչությունը բացակայում է։

Վիրտուալ պետություններ, որոնք հավակնում են Բիր-Տավիլին
------------------------------------------------------

Հյուսիսային Սուդանի թագավորությունից ամերիկյան Աբինգդոն քաղաքի բնակիչ Ջերեմի Հիթոն 2014 թվականի հունիսին հայտարարել է այդ տարածքի վրա իր իրավունքները։

Միջերկրական Թագավորությունից ռուսաստանցի գործարար Դմիտրի Ժիխարևը 2015 թվականին իրեն հռչակել է Բիր-Տավիլի թագավոր։

Տես նաև
-------

* Terra nullius

Ծանոթագրություններ
------------------

1. ↑  Чтобы исполнить мечту дочери стать принцессой, американец создал в Африке своё королевство
2. ↑  Va. man plants flag, claims African country, calling it ‘Kingdom of North Sudan’(անգլ.)
3. ↑  Сказочная страна // Lenta.ru, 27.05.2015.
4. ↑  Двое москвичей спорят с американцем за бесхозные земли в Африке // НТВ
5. ↑  Алексей Нарышкин (01 июля 2015)։ «Своими глазами. Как основать собственное государство?»։ Эхо Москвы։ Վերցված է 2015 թ․ հուլիսի 2
6. ↑  Юлия Дудкина։ «Последний русский король Африки»։ Батенька, да вы трансформер։ Վերցված է 2015 թ․ սեպտեմբերի 8
7. ↑  Русские отхватили целую страну у американца // Ридус

Արտաքին հղումներ
----------------

* International Boundary Study. Sudan — Egypt (United Arab Republic) Boundary (1962)(անգլ.)
**Բարրիդեյլ** (աֆրիկաանս՝  և անգլ.՝ Barrydale), փոքր քաղաք Հարավաֆրիկյան Հանրապետության հարավ-արևմուտքում՝ Արևմտյան Կապ նահանգի տարածքում։ Ընդգրկված է Օֆերբերխ շրջանի և Սվելլենդամ մունիցիպալիտետի կազմում։

Պատմություն
-----------

Բնակավայրը, որը հետագայում վերածվել է քաղաքի, հիմնադրվել է XVIII դարի սկզբին։ 1921 թվականին Բարրիդեյլն ստացել է համայնքի կարգավիճակ։

Աշխարհագրական դիրք
------------------

Քաղաքը գտնվում է նահանգի հարավային մասում՝ Հեյսրիֆիր գետի հովտում, Տրադոուսրիֆիր գետի ափին, նահանգի վարչական կենտրոն Քեյփթաունից մոտավորապես 187 կմ հեռավորության վրա (ուղիղ գծով)։ Ծովի մակարդակից բացարձակ բարձրությունը կազմում է 508 մետր։

Կլիմա
-----

Կլիման բնութագրվում է որպես կիսաանապատային սառը (BSk՝ ըստ Կյոպպենի դասակարգման)։ Օդի միջին տարեկան ջերմաստիճանը կազմում է 16,9 °C: Ամենացուրտ ամսվա (հուլիս) միջին ջերմաստիճանը կազմում է 11,1 °C, ամենաշոգ ամսվանը (փետրվար)՝ 22,4 °C: Տեղումների բազմամյա հաշվարկային նորմը 440 մմ է։

Բնակչություն
------------

2011 թվականի պաշտոնական մարդահամարի տվյալներով՝ Բարրիդեյլի բնակչությունը կազմել է 4156 մարդ, որոնցից տղամարդիկ կազմել են 48,17 %, կանայք՝ համապատասխանաբար 51,83 %։ Ռասայական տեսանկյունից՝ գունամորթները եղել են քաղաքի բնակչության 83,33 %-ը, սպիտակամորթները՝ 11,89 %, նեգրոիդները՝ 3,59 %, ասիացիները (այդ թվում՝ հնդիկներ)՝ 0,36 %, այլ ցեղերի ներկայացուցիչները՝ 0,84 %։ Քաղաքացիների շրջանում ամենատարածված լեզուներն են աֆրիկաանսը (90,59 %), անգլերենը (6,58 %) և կոսան (1,1 %)։

Տրանսպորտ
---------

Քաղաքի միջով անցնում է R62 տարածաշրջանային ավտոճանապարհը։ Մոտակա օդանավակայանը գտնվում է Սվելլենդամ քաղաքում։

Ծանոթագրություններ
------------------

1. ↑  South African Post Office
2. ↑
3. ↑  Южно-Африканская Республика. Справочная карта (масштаб 1:2 500 000). — ГУКГ, 1980.
4. ↑  *Raper, R.E.* Dictionary of Southern African Place Names. — HSRC.
5. 1 2  «Barrydale, South Africa Page» (անգլերեն)։ Fallingrain Global Gazetteer։ Վերցված է 2018 թ․ դեկտեմբերի 16
6. ↑  «Climate: Barrydale» (անգլերեն)։ Climate-Data.org։ Վերցված է 2018 թ․ դեկտեմբերի 16
7. ↑  «Barrydale» (անգլերեն)։ Census 2011։ Վերցված է 2018 թ․ դեկտեմբերի 16

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |
**Անտենային գալակտիկաներ**, նաև հայտնի են որպես NGC 4038/NGC 4039, փոխազդող գալակտիկաների խումբ Ագռավի համաստեղությունում։ Նրանք այժմ անցնում են աստղաստեղծ փուլով, որի ընթացքում գազային ամպերի և փոշու և մագնիսական դաշտի բախումից արագորեն առաջանում են աստղեր։
Դրանք հայտնաբերվել են 1785 թվականին Ուիլիամ Հերշելի կողմից։

Ընդհանուր տեղեկություն
----------------------

Ground-based telescopic view of the Antennae galaxies.
Անտեբնային գալակտիկաները ենթարկվում են գալկտիկական բախումների։ Գտնվելով NGC 4038 գալակտիկաների խմբում 5 այլ գալակտիկաների հետ միասին՝ այս երկու գալակտիկաները հայտնի են որպես Անտենային գալակտիկաներ իրենց երկու երկար պոչերի շնորհիվ՝ կազմված աստղերից, գազերից և փոշուց, որոնք էլ իրենց հերթին դուրս են մղվում գալակտիկաների բախումից, որը նման է միջատների անտենանման բեղիկների։

Ժամանակացույց
-------------

Մոտ 1․2 միլիարդ տարի առաջ Անտենային գալակտիկաները երկու առանձին գալակտիկաներ էին։ NGC 4038 պարուրաձև ձողանման գալակտիկա էր, իսկ NGC 4039 պարուրաձև գալակտիկա։ Մինչև բախումը NGC 4039-ը ավելի մեծ էր քան NGC4038-ը։ 900 միլիոն տարի առաջ, Անտենանները մոտեցան իրար, նմանվելով NGC 2207-ին և IC 2163-ին։ 600 միլիոն տարի առաջ Անտենաները անցան մեկը մյուսի միջով նմանվելով Մուկ գալակտիկային։ 300 միլիոն տարի առաջ Անտենայի աստղերը սկսեցին առանձնանալ երկու գալակտիկաներից։ Այժմ առանձնացած աստղերի ճառագայթները տարածվում են սկզբանական գալակտիկաներից բավականին հեռու, արտացոլելեվ անտենայի տեսք։

Ծանոթագրություններ
------------------

1. ↑  «Corvus»։ *Universe Today*։ Վերցված է 2006 թ․ դեկտեմբերի 7
**Ապագան** ներկայից հետո եկող ժամանակն է։ Նրա «ժամանումը» համարվում է անխուսափելի, քանի որ գոյություն ունեն ժամանակն ու ֆիզիկայի օրենքները։ Արևմտյան մտածողության տեսանկյունից, որն օգտագործում է ժամանակի գծային հայեցակարգը, ապագան նախագծվող ժամանակացույցի այն մասն է, որը ակնկալվում է և տեղի է ունենալու։ Ըստ հարաբերականության հատուկ տեսության ապագան համարվում է բացարձակ ապագա, կամ ապագա լուսային կոն։

Ժամանակի փիլիսոփայության մեջ պրեզենտիզմն այն համոզմունքն է, ըստ որի գոյություն ունի միայն ներկան, ապագան և անցյալն անիրատեսական են։ Կրոնները դիտարկում են ապագան, երբ նրանք դիմում են այնպիսի հարցերի, ինչպիսիք են կարման, մահից հետո կյանքը և վախճանաբաննությունը, որոնք ուսումնասիրում են, թե ինչպիսին կլինի ժամանակի վերջը և աշխարհի վերջը։

Ֆիզիկա
------

Լուսային կոնի արտացոլումը:
Ֆիզիկայում ժամանակը չորրորդ չափումն է։ Ֆիզիկոսները պնդում են, որ տիեզերական ժամանակը կարելի է հասկանալ որպես մի տեսակ առաձգական հյուսվածք, որը կորում է այնպիսի ուժերի ազդեցության տակ, ինչպիսիք են ձգողականությունը։

Ավելի ժամանակակից հասկացություն է բացարձակ ապագան, կամ ապագա լուսային կոնը։

Հարաբերականության հատուկ տեսության վարկածներից մեկն էլ այն է, որ մարդը կարող է ճանապարհորդել դեպի ապագա (բայց երբեք չվերադառնալ), ճանապարհորդում է շատ բարձր արագությամբ։ Չնայած սովորական պայմաններում այդ ազդեցությունը չնչին է, տիեզերական ճանապարհորդությունները շատ բարձր արագությամբ կարող են զգալիորեն փոխել ժամանակի ընթացքում։ Ինչպես ցույց է տրված շատ գիտաֆանտաստիկ պատմություններում և ֆիլմերում, լույսի արագությանը մոտ արագությամբ նույնիսկ կարճ ժամանակ ճանապարհորդող մարդը կվերադառնա երկիր, որը երկար տարիներ գտնվում է ապագայում։

Փիլիսոփայություն
----------------

Ժամանակի փիլիսոփայության մեջ պրեզենտիզմն այն համոզմունքն է, որ գոյություն ունի միայն ներկան, իսկ ապագան և անցյալը անիրատեսական են։

Պրեզենտիզմի հակադրությունը էթերնալիզմ է։ Մեկ այլ տեսակետ երբեմն կոչվում է ժամանակի աճող բլոկի տեսություն, որը պնդում է, որ անցյալն ու ներկան գոյություն ունեն, իսկ ապագան՝ ոչ։

Ծանոթագրություններ
------------------

1. ↑  *Encyclopædia of religion and ethics*. Edinburgh: T. & T. Clark. pp. 335–337.
2. ↑  Moore, C.-L. & Yamamoto, K. (1988). *Beyond words: movement observation and analysis*. New York: Gordon and Breach. p. 57. (cf. The representation of time as a linear, unidirectional progression is a distinctly Occidental point of view.)
3. ↑  Eddington, A. S. (1921). *Space, time and gravitation; an outline of the general relativity theory*. Cambridge: University Press. p. 107.
4. ↑  «You Can't Travel Back in Time, Scientists Say»։ Վերցված է դեկտեմբերի 31, 2016
5. ↑  «agnositic»։ *Merriam-Webster*։ Վերցված է 2 August 2014
6. ↑  Broad C.D. (1923)։ *Scientific Thought*։ New York: Harcourt, Brace and Co.
**Գրիգոր Ղափանցյանի թանգարան**, հիմնադրվել է 1987 թվականին։ Եղիշե Չարենցի անվան գրականության և արվեստի թանգարանի մասնաճյուղն է։

Պատմություն
-----------

Թանգարանը հիմնադրվել է 1987 թվականին, Աշտարակում, մեծանուն լեզվաբան ու պատմաբան Գրիգոր Ղափանցյանի (1887-1957) ծննդյան 100 - ամյակի կապակցությամբ։ Տասը տարի շարունակ գործել է հայագետի հայրական տանը կից առանձին շենքում, ապա տեղափոխվել է Աշտարակի՝ Գրիգոր Ղափանցյանի անվան № 4 դպրոց, որտեղ զբաղեցնում է առանձին հարկաբաժին։

Ցուցադրություն
--------------

Թանգարանում պահպանվում են Ղափանցյանի կյանքն ու գիտական բեղմնավոր գործունեությունը ներկայացնող շուրջ 300 ձեռագրեր, լուսանկարներ, գրքեր, կերպարվեստի գործեր, անձնական իրեր։

Հասցե
-----

Թանգարանը գտնվում է Արագածոտնի մարզի Աշտարակ քաղաքի Գրիգոր Ղափանցյանի անվան № 4 դպրոցում՝ Նարեկացու փողոց, 79 շենք հասցեում։

Արտաքին հղումներ
----------------

* Գրիգոր Ղափանցյանի թանգարան

Ծանոթագրություններ
------------------

1. ↑  ««Ես մտածում եմ թանգարանը լուծարելու, այդ ցուցանմուշները մեր թանգարանի ֆոնդեր տեղափոխելու մասին»»։ *www.irates.am* (անգլերեն)։ Վերցված է 2019-02-17
**Աջըգյոլ** (թուրքերեն՝ Acıgöl, նախկինում՝ **Դոբադա**), քաղաք և շրջան Թուրքիայի կենտրոնական հատվածում, Նևշեհիրի մարզում։

Աշխարհագրական դիրք
------------------

Աջըգյոլ շրջանը Նևշեհիրի մարզի քարտեզի վրա։
Քաղաքը գտնվում է մարզի հարավարևմտյան հատվածում, Նևշեհիրի մարզկենտրոն համարվող Նևշեհիր քաղաքից մոտ 15 կիլոմետր հարավ-արևմուտք։ Ծովի մակարդակից քաղաքի բացարձակ բարձրությունը կազմում է 1256 մետր։

Շրջանի ընդհանուր տարածքը կազմում է 497 կմ²։

Բնակչություն
------------

Թուրքիայի վիճակագրության ինստիտուտի տվյալներով, 2012 թվականին Աջըգյոլի բնակչությունը կազմել է 5817 մարդ, որոնցից 50,7 %-ը կազմում են տղամարդիկ, իսկ կանայք՝ համապատասխանաբար 49,3 %։

Քաղաքի բնակչության թվաքանակի դինամիկան ըստ տարիների։

| 1990 | 1997 | 2000 | 2007 | 2012 |
| --- | --- | --- | --- | --- |
| 6489 | 5946 | 6702 | 5821 | 5817 |

Տնտեսություն և տրանսպորտ
------------------------

Աջըգյոլի տնտեսության հիմքը կազմում է գյուղատնտեսությունը։ Քաղաքի շրջակայքում աճեցվում են արևածաղիկ, սոխ, հացահատիկային և հատիկաընդեղեն բույսեր կարտոֆիլ, դդում։ Զարգացած են գինեգործությունը և այգեգործությունը։ Էական նշանակություն ունի նաև անասնապահությունը։

Ամենամոտ օդանավակայանը գտնվում է Նևշեհիր քաղաքում։

Ծանոթագրություններ
------------------

1. 1 2  «Acigol, Turkey Page» (անգլերեն)։ Fallingrain Global Gazetteer։ Արխիվացված է օրիգինալից 2013-06-05-ին։ Վերցված է 2013-06-04
2. ↑  Институт статистики Турции Archived 2014-11-29 at the Wayback Machine.
3. ↑  «Acıgöl: largest cities and towns and statistics of their population» (անգլերեն)։ World Gazetteer։ Արխիվացված է օրիգինալից 2013-06-05-ին։ Վերցված է 2013-06-04
4. 1 2  Оценночные данные

  


|  |  |  |  |  |
| --- | --- | --- | --- | --- |
| **Նևշեհիրի մարզի վարչական բաժանում**

|  |  |
| --- | --- |
| **Քաղաքատիպ բնակավայրեր**: | **Նևշեհիր** |
| **Գյուղատիպ բնակավայրեր**: | Աջըգյոլ | Ավանոս | Դերինքույու | Գյուլշեհիր | Հաջիբեքթաշ | Քյոզաքլը | Ուրգյուփ |

 |


|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · GeoNames |

 |
**Մեհերրեմ Աբիշ օկլի Ալիև** (ադրբ.՝ Məhərrəm Abış oğlu Əliyev, հոկտեմբերի 20, 1951(1951-10-20), Մախտա, Շարուրի շրջան, Նախիջևանի Ինքնավար Խորհրդային Սոցիալիստական Հանրապետություն, Ադրբեջանական ԽՍՀ, ԽՍՀՄ), Ադրբեջանի գեներալ-գնդապետ, Ադրբեջանի Հանրապետության նախագահի օգնական-ԱՀ Նախագահի աշխատակազմի ռազմական գործերի վարչության պետ (2019 – 2023)։ Ներկայումս նա Բելառուսի Հանրապետությունում Ադրբեջանի Հանրապետության արտակարգ և լիազոր դեսպանն է։

Կենսագրություն
--------------

Մահարրամ Ալիևը ծնվել է 1951 թվականի հոկտեմբերի 20-ին Նախիջևանի Ինքնավար Հանրապետության Շարուրի շրջանի Մախթա գյուղում։ Նա 1973 թվականից ծառայել է ներքին գործերի մարմիններում։

1978 թվականին ավարտել է Մոսկվայի միջնակարգ հատուկ միլիցիայի դպրոցը։ Դպրոցն ավարտելուց հետո նա սկսել է աշխատել քաղաքի ոստիկանության 131-րդ բաժանմունքում։ 1980-1992 թվականներին աշխատել է Բաքվի շրջանային ոստիկանության վարչությունների քրեական հետաքննության կառույցներում տարբեր պաշտոններում։

1985 թվականին ավարտել է ԽՍՀՄ ՆԳՆ Համամիութենական իրավաբանական ինստիտուտը։ Նա աշխատել է Բաքվի Նիզամիի, Սաբունչուի, Խաթայիի, Սաբայիլ շրջանների ոստիկանության բաժանմունքներում։

1993-2007 թվականներին եղել է Բաքվի ոստիկանության գլխավոր վարչության պետ։ 2007-2011 թվականներին նա աշխատել է որպես Տաջիկստանում Ադրբեջանի արտակարգ և լիազոր դեսպան։

Ադրբեջանի Հանրապետության Նախագահի 2012 թվականի նոյեմբերի 30-ի հրամանագրով նրան շնորհվել է գեներալ-լեյտենանտի զինվորական կոչում։

ԱՀ Նախագահի 2017 թվականի հունիսի 5-ի հրամանով նա նշանակվել է ԱՀ արդարադատության նախարարի տեղակալ։

2019 թվականի նոյեմբերին նա նշանակվել է Ադրբեջանի Հանրապետության նախագահի օգնական-ԱՀ Նախագահի աշխատակազմի ռազմական գործերի վարչության պետ։

Ծանոթագրություններ
------------------

1. ↑  Assistant to the President of the Republic of Azerbaijan - Head of the Military Affairs Department of the Presidential Administration of the Republic of Azerbaijan Maharram Aliyev
2. ↑  Մեհերրեմ Ալիև
3. ↑  «Распоряжение Президента Азербайджанской Республики О назначении М.А.Алиева чрезвычайным и полномочным послом Азербайджанской Республики в Республике Беларусь » Официальный сайт президента Азербайджанской Республики»։ *president.az* (ռուսերեն)։ Վերցված է 2023-12-09
**Գյուլհանե այգի** (թուրքերեն՝ Gülhane Parki; պարսկերեն` گلخانه‎ *Gulkhāna* — *վարդերի տուն*), Ստամբուլի պատմական զբոսայգիներից մեկը, որը գտնվում է Էմինյոնյու թաղամասում։ Գտնվում է Թոփքափը ամրոցի հարակից տարածքում։ Ամրոցի հարավային դարպասներից կարելի է մուտք գործել դեպի Գյուլհանե այգի։ Սա Ստամբուլի ամենահին և ամենամեծ այգիներից մեկն է։

Նկարագրություն
--------------

Այգու արևմտյան հատվածում` Թոփքափը ամրոցի ձիանոցներում է գտնվում Ստամբուլի իսլամական գիտության և տեխնիկայի թանգարանը։ Այն բացվել է 2008 թվականի մայիսին` այն ժամանակվա վարչապետ, ներկայումս Թուրքիայի նախագահ Ռեջեփ Թայիփ Էրդողանի կողմից։ Թանգարանում ցուցադրվում է VIII-XVI դարերի 140 հայտնագործված իրերի կրկնօրինակներ, որոնք վերաբերում են աստղագիտության, աշխարհագրության, քիմիայի, երկրագիտության, օպտիկայի, բժշկության, ֆիզիկայի և ռազմարվեստի ոլորտներին։

Այգու հյուսիսային հատվածում կանգնեցված է 18 մետրանոց գոթական սյունը, որը կանգնեցվել է III- IV դարերում` ի նշան գոթերի դեմ հաղթանակի։ Սա Ստամբուլի ամենահին կառույցն է, որը պահպանվել է մինչ օրս։

Ապագա
-----

Նախկին զորանոցները, որոնք գտնվում են այգու տարածքում, ապագայում պլանավորվում է վերածել մշակութային կենտրոնի, որտեղ կգործի գրադարան և ցուցադրասրահ, ինչպես նաև գորգերի արհեստանոց (թուրքերեն՝ kilim): Կտրվեն նաև ձեռագործության դասեր։

Պատկերասրահ
-----------

* Գյուլհանե այգին Թոփքափը ամրոցիցԳյուլհանե այգին Թոփքափը ամրոցից
* Այստեղից սուլթանը դիտել է քաղաքը, ներկայումս այստեղ սրճարան էԱյստեղից սուլթանը դիտել է քաղաքը, ներկայումս այստեղ սրճարան է
* Գոթական սյունըԳոթական սյունը
* Իսլամական գիտության և տեխնիկայի թանգարանԻսլամական գիտության և տեխնիկայի թանգարան
* Գյուլհանե այգու գլխավոր ծառուղինԳյուլհանե այգու գլխավոր ծառուղին

Տես նաև
-------

* Թոփքափը ամրոց
* Գոթական սյուն
* Օսմանյան ճարտարապետություն

Ծանոթագրություններ
------------------

1. ↑  «Turkish PM inaugurates museum in istanbul»։ World Bulletin։ 2008-05-24։ Վերցված է 2009-06-28
2. ↑  «Museum of Technology and Islam Opened in Istanbul»։ Tomw Communications։ 2008-05-26։ Վերցված է 2009-06-28

Գրականություն
-------------

* *Necipoğlu Gülru* Architecture, ceremonial, and power: The Topkapi Palace in the fifteenth and sixteenth centuries. — Кембридж, Массачусетс: The MIT Press, 1991. — С. 336. — ISBN 0-262-14050-0.
* *Fanny Davis* Palace of Topkapi in Istanbul. — 1970. ASIN B000NP64Z2

Արտաքին հղումներ
----------------

* Գյուլհանե այգու լուսանկարները
**Արթուր Բարսեղյան** (մարտի 29, 2002(2002-03-29), Երևան, Հայաստան), հայ լողորդ։

Կենսագրություն
--------------

Արթուր Բարսեղյանը ծնվել է 2002 թվականի մարտի 29-ին Երևանում։ Հանդիսանում է պատանիների, երիտասարդների և մեծահասակների Հայաստանի բազմակի չեմպիոն և ռեկորդակիր, միջազգային մրցաշարերի հաղթող է։ 2016 թվականին ԱՄԷ-ում մեծահասակների կազմում մասնակցել է աշխարհի գավաթի խաղարկությանը, որտեղ սահմանել է անձնական ռեկորդ և բարելավել իր արդյունքները, բայց մրցանակային տեղ չի զբաղեցրել։ 6-րդ տեղն է զբաղեցրել 2017 թվականին Հունգարիայում կայացած Եվրոպական օլիմպիական փառատոնին։ Նույն թվականին պատանիների աշխարհի առաջնությունում լրացրել է միջազգային կարգի սպորտի վարպետի նորմատիվը։

2018 թվականին մասնակցել է Հելսինկիի միջազգային մրցաշարին։ 2018 թվականին Արգենտինայում կայացած պատանեկան Օլիմպիական խաղերում 22․69 արդյունքով 50 մետր ազատ ոճում զբաղեցրել է 7-րդ տեղը։ 2019 թվականին Բուդապեշտում կայացած պատանիների աշխարհի առաջնությունում զբաղեցրել է 7-րդ տեղը և լրացնելով B վարկանիշ։

Եղել է 2019 թվականի Համահայկական խաղերի չեմպիոն, 2021 թվականի Բուլղարիայի բաց առաջնության չեմպիոն, արծաթե և բրոնզե մեդալակիր։

Տոկիո 2020 թվականի օլիմպիական խաղերի մասնակից է, որտեղ հանդես է եկել 50 և 100 մետր ազատ ոճերում։

Ծանոթագրություններ
------------------

1. 1 2
2. ↑  «Մեծ սպորտի ապագա աստղերը. Արթուր Բարսեղյան»։ *sport.mediamax.am* (անգլերեն)։ Վերցված է 2021-07-26
3. ↑  «Օլիմպիական VLOG. Արթուր Բարսեղյան | NEWS.am Sport - Ամենը՝ սպորտի մասին»։ *sport.news.am*։ Վերցված է 2021-07-26
4. ↑  «1-ական ոսկի, արծաթ, բրոնզ և ՀՀ ռեկորդ՝ Բուլղարիայում»։ *www.aravot.am*։ 26․07․2021
5. ↑  «Արթուր Բարսեղյան, Վարդենիս Մանուչարյան»։ *www.aravot.am*։ 26․07․2021

Արտաքին հղումներ
----------------

* Ութ լավագույնների միջև պայքարում Արթուր Բարսեղյանը մրցատարածությունը հաղթահարել է 0.50,45 ժամանակում և նվաճել է ոսկե մեդալ

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FINA · Olympic Channel · Swimrankings.net · TheSports.org |

 |
**Բլուի** (անգլ.՝ Bluey, հունիսի 7, 1910(1910-06-07) - նոյեմբերի 14, 1939(1939-11-14), Ռոչեսթեր), էգ ավստրալիական հովվաշուն, որը պատկանել է Վիկտորիա նահանգի Ռոչեսթեր բնակավայրում ապրած Լես և Ռոզալի Հոլերին։ Շունը եղել է Գինեսի ռեկորդակիր՝ որպես երբևէ ապրած ամենածեր շունը, մինչև 2023 թվականին նրան գերազանցել է Բոբին (Պորտուգալիա)

Երկարակեցություն
----------------

Համաձայն Գինեսի ռեկորդների գրքի՝ Բլյուին (1910–1939) ապրել է 29 տարի, 5 ամիս, մինչև էֆթանազիայի ենթարկվելը։ Այդ ժամանակ նա եղել է երբևէ հաստատված ամենածեր շունը։

Երեք շնատերեր ևս հավակնել են իրենց շների՝ Մաքսի, Մեգիի և Բելլայի երկարակեցությանը, սակայն այդ պնդումները անկախ փորձագետները չեն ստուգել։

Բլուիի, ինչպես նաև, ըստ հաղորդումների, 32 տարի 12 օր ապրած մեկ այլ շան՝ լաբրադոր ռետրիվերի և ավստրալիական հովվաշան խառնուրդ Չիլայի տարիքը ստիպել է ուսումնասիրել ավստրալական հովվաշների երկարակեցությունը՝ պարզելու, թե արդյոք այդ ցեղատեսակը կարող է ունենալ բացառիկ երկարակեցություն։ 100 շների մասնակցությամբ հետազոտության արդյունքում ստացվել է 13,41 տարի միջին երկարակեցություն՝ 2,36 տարի ստանդարտ շեղումով։ Հետազոտությունը եզրակացրել է, որ թեև ավստրալիական հովվաշները միջին հաշվով ապրում են գրեթե մեկ տարի ավելի երկար, քան նույն քաշային կարգի այլ ցեղատեսակների շների մեծ մասը, և՛ Բլուիի, և՛ Չիլայի դեպքերը պետք է դիտարկվեն որպես ոչ բնորոշ բացառություններ, այլ ոչ թե որպես ամբողջ ցեղատեսակի ընդհանուր երկարակեցության ցուցիչներ։

Ծանոթագրություններ
------------------

1. 1 2 3 4  Guinness World Records — 1955. — 230 p. — ISBN 978-1-904994-67-1 — ISSN 0300-1679; 0072-9000
2. ↑  «Oldest dog ever»։ Guinness World Records
3. ↑  «Oldest dog EVER record broken by 30-year-old Bobi from Portugal»։ *Guinness World Records* (en-gb)։ 2023 թ․ փետրվարի 2։ Վերցված է 2023 թ․ փետրվարի 2
4. ↑  «Oldest dog»։ Գինեսի ռեկորդների գիրք։ 2017։ Վերցված է 2017 թ․ հուլիսի 11
5. ↑  Knapton Sarah (2008 թ․ սեպտեմբերի 8)։ «Oldest dog Bella the Labrador dies – aged 29»։ *The Telegraph* (London)։ Արխիվացված է օրիգինալից 2013 թ․ մայիսի 5-ին։ Վերցված է 2010 թ․ նոյեմբերի 3  `|url-status=` պարամետրը գոյություն չունի (օգնություն)
6. ↑  Eleftheriou-Smith Loulla-Mae (2016 թ․ ապրիլի 18)։ «'World's oldest dog' Maggie the Kelpie dies aged 30 in Australia»։ *The Independent* (London)։ Վերցված է 2017 թ․ նոյեմբերի 3
7. ↑  *World's oldest pooch dies*, Beaver County Times, 13 March 1984. Retrieved 9 May 2011.
8. 1 2  Lee, P. (2011). Longevity of the Australian Cattle Dog: Results of a 100-Dog Survey. ACD Spotlight, Vol. 4, Issue 1, Spring 2011, 96-105.  Archived 2023-01-27 at the Wayback Machine.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Find A Grave |

 |
**Առաջին կարգի ազգական** կամ **առաջին աստիճանի հարազատություն**, ընտանիքի անմիջական անդամների հետ արյունակցական կապով անձինք են, ընտանիքի այն անդամը, որը կիսում է իր գենետիկական տեղեկատվության մոտ կեսը՝ ծնողները՝ հայրը կամ մայրը, եղբայրը կամ քույրը (սիբլինգը) կամ զավակները։ Այն ընտանիքի անդամների մի կարգ է, որը հիմնականում համընկնում է միջուկային ընտանիք տերմինի հետ, բայց առանց ամուսինների։ Խորթ եղբայրներն ու քույրերը համարվում են ընտանիքի առաջին կարգի ազգական։ Բացառություն են ոչ կենսաբանական, սոցիալապես որոշված ընտանեկան կապերը, ինչպես նաև խորթ ընտանիքը կամ խնամատար ընտանիքի անդամները կամ որդեգրող ընտանիքի անդամները։

Եթե մարդիկ արյունակցական կապ ունեն, ապա առաջին կարգի հարազատները ժառանգում են նրանց գեների մոտավորապես 50%-ը։ Առաջին կարգի հարազատների միջոցով, վերլուծելով ընտանեկան պատմությունը, ախտորոշվում են ընդհանուր հիվանդությունների ռիսկերը։

Համաձայն Հայաստանի Հանրապետության քաղաքացիական օրենսգրքի 1216 հոդվածի՝ առաջին կարգի ազգականները առաջին հերթի ժառանգներ են և ժառանգության իրավունք ունեն։

Տես նաև
-------

* Ընտանիք

Ծանոթագրություններ
------------------

1. ↑  «First Degree Relative»։ *Genome.gov* (անգլերեն)։ Վերցված է 2023-03-22
2. ↑  Talley Nicholas (2007)։ *Gastroenterology and Hepatology: A Clinical Handbook*։ էջ 200
3. ↑  Reiss David (1981)։ *The Family's Construction of Reality*։ էջ 276  `|url-access=` պարամետրը գոյություն չունի (օգնություն)
4. ↑  Ginsburg Geoffrey (2008)։ *Genomic and Personalized Medicine, Volumes 1-2*։ էջ 482
5. ↑  «ժառանգության հարցեր-Ովքե՞ր են հանդիսանում ըստ օրենքի ժառանգները - Այլեքս փաստաբանական գրասենյակ»։ *www.ilex.am*։ Վերցված է 2023-03-22

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | Microsoft: 2779862289 |

 |
**Բեթել երկրորդական վարժարան**, Սիրիայի Հալեպ քաղաքի Հայ ավետարանական Բեթել եկեղեցու կրթական ու մշակութային կենտրոնն է։ Հիմնվել է 1923 թվականին Բեթել եկեղեցուն կից։Հալեպի հայ­կա­կան հինգ 
երկ­րորդական վար­ժա­րան­նե­րից մեկն է։ 2016 թվականի հոկտեմբերի 10-ին իսլամիստ ահաբեկչական խմբավորումը հրթիռակոծել է վարժարանը։

Պատմություն
-----------

Հայ ավետարանական Բեթել եկեղեցու կրթական ու մշակութային կենտրոնը հիմնման՝ 1923 թվականին գործել է Բեթել եկեղեցում, և այդ ժամանակ ունեցել է 200 երկսեռ աշակերտ։ Եկեղեցին գործել է այսօրվա Համիտիե եւ Ճապրիե թաղամասերի միջև տարածվող Ռամ կոչված վրանավանի մեջ։ Քառանկյունն փայտաշեն սրահ է եղել, որը ծառայել է և՛ որպես եկեղեցի, և՛ որպես դպրոց։ Լսարանը եկեղեցուց առանձնացրել են վարագույրով, աշակերտները նստել են հողածածկ գետնին։ Դպրոցը այս շինության մեջ է գործել մինչև 1935 թվականը։։

Դպրոցը 1944-1955 թվականներին ուցել է ինը դասարան, իսկ մի տարի էլ 10-րդ դասարան։ 1955 թվականից դպրոցը վերածվել է վերածուած է նախակրթարանի։ Վարժարանին կից հիմնվել է թատրոն, հրատարակել է պատի թերթ «Ծաղկեփունջ» անունով ևեղել է «Խաչբուռ» պարբերաթերթը։ Հիմնվել են նաև ֆուտբոլի եւ վոլեյբոլի խմբեր։ 2004-2005 ուսումնական տարուց վարժարանում գործում միջնակարգ դասարաններ։ Բեթէլ երկրորդական վարժարանը իր պատմութեան ընթացքում ունեցել է 17 տնօրեն։ Վարժարանը իրականացնում է հրատարակչական գործունեություն։

* Աշակերտները վարժարանի նախկին շենքումԱշակերտները վարժարանի նախկին շենքում
* Վարժարանի շենքը կառուցման ժամանակՎարժարանի շենքը կառուցման ժամանակ

Ծանոթագրություններ
------------------

1. ↑  «Հրթիռակոծուած Է Հալէպի Հայ Աւետարանական Բեթէլ Երկրորդական Վարժարանը – Aztag Daily – Ազդակ Օրաթերթ (Armenian Daily Newspaper based in Lebanon)»։ *www.aztagdaily.com*։ Վերցված է 2022 թ․ հուլիսի 8
2. 1 2  «ՀԱՅԵՐԸ ՀԱԼԷՊԻ ՊԱՏՄՈՒԹԵԱՆ ՄԷՋ (Ը. ՄԱՍ)»։ *Hairenik Weekly Newspaper* (en-US)։ 2017 թ․ դեկտեմբերի 15։ Վերցված է 2022 թ․ հուլիսի 8
**«Գյուղական տեսարան»** (ռուս.՝ Се́льский вид), ռուս նկարիչ, Գեղարվեստական շրջիկ ցուցահանդեսների ընկերության հիմնադիր անդամ Ալեքսեյ Սավրասովի նկարներից։ Այս ստեղծագործությունը հեղինակը վրձնել է 1867 թվականին։ Յուղաներկով կտավի չափերն են 65 × 100,7 սմ։

Այսօր «Գյուղական տեսարան» ստեղծագործությունը պահպանվում և ցուցադրվում է Տրետյակովյան պատկերասրահում (Մոսկվա, Ռուսաստանի Դաշնություն)։

Նկարագիր
--------

«Գյուղական տեսարան» ստեղծագործությունն առանձնանում է համայնապատկերային տարածականության հարստությամբ և գեղարվեստական լուծումներով։

Նկարն արված է գունային երանգավորման հատուկ բարդությամբ, որն աչքի է ընկնում էմոցիոնալությամբ ու դետալների մանրակրկիտ պատկերմամբ։ Հեղինակը կտավում պատկերել է ծաղկած խնձորենիներ, ցանկապատեր, խարխլված քողտիկ, ծերունի մեղվաբույծ, որը խոնարհվել է փեթակների մոտ ծխացող խարույկի դիմաց։ Հորիզոնին երևում են տներ, դաշտեր։

Այս կտավի պատկերով թողարկվել են բացիկներ։

Ծանոթագրություններ
------------------

1. ↑  «Գյուղական տեսարան կտավը»
2. ↑  «Сельский вид»։ *my.tretyakov.ru*։ Վերցված է 2023-09-29 (չաշխատող հղում)
3. ↑  «Сельский вид»։ *Электронекрасовка — online-библиотека* (անգլերեն)։ Վերցված է 2023-09-29

Արտաքին հղումներ
----------------

* Сельский вид. 1867
* Художники-передвижники. Саврасов А. К. «Сельский вид» Archived 2022-09-29 at the Wayback Machine.

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Գյուղական տեսարան (նկար, Սավրասով)** կատեգորիայում։ |
Անվան այլ կիրառումների համար տե՛ս՝ Առաջին համաշխարհային պատերազմի հերոսների հուշարձան (այլ կիրառումներ)

**Առաջին համաշխարհային պատերազմի հերոսների հուշարձան** (ռուս.՝ Памятник героям Первой мировой войны), Ռուսական կայսերական բանակի՝ Առաջին համաշխարհային պատերազմին մասնակցած զինվորներին և սպաներին նվիրված կոթողներից մեկը ՌԴ Ռոստովի մարզի Ազով քաղաքում։ Տեղադրվել է 2014 թվականին։ Գտնվում է Պետրովսկի բուլվարում, քաղաքային կենտրոնական հիվանդանոցի շենքի մոտ։

Պատմություն
-----------

Առաջին համաշխարհային պատերազմի (1914-1918) մարտերում Դոնի երկրամասից մասնակցել է մոտ 125 հազար կազակ, վաթսուն հեծելագունդ, երեսուներեք հեծելազորային մարտկոց, վեց պլաստունյան գումարտակ, հինգ պահեստային զորագունդ, երեք պահեստային մարտկոց և ավելի քան ութսուն առանձին հատուկ հարյուրյակ։ Դոնցիները մասնակցել են ռազմական գործողությունների մեծամասնությանը։

2014 թվականին Ռուսաստանում նշվել է Առաջին համաշխարհային պատերազմը սկսվելու 100-ամյակը։ Ռուսաստանը պատերազմին մասնակցել է Անտանտի կողմից, նրա բանակը ռազմական գործողությունները վարել է Արևելյան ճակատում։ Ռուսաստանի նախագահ Վլադիմիր Պուտինը 2012 թվականի հունիսի 27-ին, պատասխանելով սենատոր Անատոլի Լիսիցինի հարցին,բոլշևիկյան ղեկավարությանը մեղադրել է Ռուսաստանի՝ Առաջին համաշխարհային պատերազմը տանուլ տալու մեջ։ Նախագահը Ռուսաստանի պարտությունն անվանել է եզակի. *«Մեր երկիրը պարտվեց այս պատերազմում պարտված կողմին»:*

Պատերազմի սկսվելու 100-ամյակը երկրում արթնացրեց նրա հերոսների հիշատակը հուշարձանի տեսքով հավերժացնելու հասարակական հետաքրքրություն։

Նկարագրություն
--------------

Ազով քաղաքում հուշարձան ստեղծելու աշխատանքը սկսվեց 2012 թվականին։ Հուշարձանը ձուլում էին 2014 թվականի փետրվարից։ Հուշարձանը պատկերում է կանգնած կազակի, որը ռուս զինվորների հերոսական արժանիքների խորհրդանիշն է, իսկ նրա հետևում Գեորգիևյան խաչն է։ Կազակի աջ ձեռքում սուր է, ձախում` դրա պատյանը։ Կազակի տխուր կեցվածքը համապատասխանում է Առաջին համաշխարհային պատերազմի արդյունքներին։ Հուշարձանը տեղադրվել է գրանիտե պատվանդանին։ Քանդակագործն է Ա. Մ. Դեմենտևը։

Կազակի քանդակի բարձրությունը երկու մետրից քիչ ավելի է, այն պատրաստված է բրոնզից։ Երեքմետրանոց Գեորգիևյան խաչը պատրաստված է բրոնզից և արույրից։ Պատվանդանի համար գրանիտը բերվել է Կարելիայից և Ուկրաինայից։ Հուշարձանը ստեղծվել է Ազովի բնակիչների միջոցներով։

Բացում
------

Հուշարձանի բացումը տեղի է ունեցել 2014 թվականի հուլիսի 30-ին։ Օծումն անցկացրել է Սուրբ Երրորդության տաճարի վանահայր Սերգին։

Այլ արձաններ
------------

Բացի Ազովից, «մոռացված պատերազմի» հերոսների հուշարձաններ տեղադրվել են Ռոստովի մարզի Դոնի Ռոստով, Շախտի, Նովոչերկասկ, Բատայսկ և այլ բնակավայրերում։

Ծանոթագրություններ
------------------

1. ↑  «На Дону открыли третий памятник героям Первой мировой войны - ИА REGNUM»։ *ИА REGNUM* (ru-RU)։ Վերցված է 2017-01-25

Աղբյուրներ
----------

* Завадская, А. За веру, царя и Отечество /А. Завадская //Азовская неделя. – 2014. – 7 августа. – С.5.
* В Азове открыли памятник героям Первой мировой войны(չաշխատող հղում)
* Памятник казакам-героям Первой мировой войны открыт в Азове
**Աջարիայի պետական թանգարան** (վրաց.՝ აჭარის სახელმწიფო მუზეუმი կամ **Բաթումի Հարիթոն Ախվլեդիանիի անվան գավառագիտական թանգարան**), պատմագավառագիտական թանգարան, որը գտնվում է Վրաստանի Բաթում քաղաքում (Իսրաֆիլ Ջինչարաձեի փողոց, 4)։

Պատմություն
-----------

Թանգարանը հիմնադրվել է 1908 թվականի մարտին՝ որպես Պուշկինի անվան քաղաքային ուսումնարանում ստեղծված փոքր դպրոցական ցուցադրություն։ Այն ժամանակ էնտուզիաստների խումբը գլխավորել է աշխատանքի ուսուցման ուսուցիչ Նիկոլայ Գոմանը։

1935 թվականի հունվարի 25-ին թանգարանային ցուցադրությունը տեղափոխվել է հարմարավետ շենք (նախկին գանձատուն, որը կառուցվել է 1883 թվականին), որտեղ գտնվում է ներկայումս։ 1957 թվականին շենքի վրա շինել են երկրորդ հարկ։

1938 թվականից մինչև 1989 թվականը թանգարանի տնօրենը եղել է վրացի հայտնի գիտնական և հասարակական գործիչ Հարիթոն Ախվլեդիանին, որի պատվին էլ 2005 թվականին թանգարանն անվանվել է։

Թանգարանի ընդհանուր տարածքը կազմում է 1737 մ², տեղագրման տարածքը՝ 706 մ², պահեստազորայինների տարածքը՝ 110 մ²։

Հիմնապաշարներ
-------------

Ներկայումս թանգարանի հիմնապաշարներում պահպանվում է ավելի քան 180 հազար ցուցադրանմուշ։ Ձեռագրերի հիմնապաշարում կա ավելի քան 2 հազար հազվագյուտ ձեռագիր՝ ռուսերենով, վրացերենով, հայերենով, թուրքերենով, արաբերենով, պարսկերենով, իսկ գիտական գրադարանում՝ տարբեր լեզուներով 63 հազար գիրք, որոնց թվում մեծ մասը մատենագիտական հազվագյուտ ձեռագրեր են։

Թանգարանի ներքին բակում ներկայացված է կետի տասնութմետրանոց կմախքը, որը 1962 թվականին թանգարանին նվիրաբերել են կապիտաններ Ալեքսեյ Սոլյանիկը և Աբիսողոմ Զենաիշվիլին։

Ծանոթագրություններ
------------------

1. ↑  «Краеведческий музей в Батуми»։ Վերցված է 2018-11-16
2. ↑  «Khariton Akhvlediani Museum of Ajara» (անգլերեն)։ Georgian museums։ Վերցված է 2018-11-16
**Արժեթղթերի կենտրոն** (հայտնի նաև որպես **Իռլանդիայի դրամահատարան**), Իռլանդիայի կենտրոնական բանկի համար մետաղադրամների դրամահատարան և թղթադրամների տպարան, ներառյալ եվրո արժույթը։ Կենտրոնը տեղակայված է Սանդիֆորդում, Դուբլին, Իռլանդիա։ Կենտրոնը չի տպագրում եվրոյի թղթադրամի ամբողջական տեսականին։ Այլ անվանական արժեքները ներմուծվում են։

Կենտրոնը նախագծվել է ճարտարապետ Սեմ Ստեֆենսոնի կողմից, որի համար նա նվաճեց նախորդ երեք տարիների ընթացքում Իռլանդիայի ճարտարապետների թագավորական ինստիտուտի անդամի կողմից կառուցված լավագույն կառույցի համար ոսկե մեդալը 1977-1979 թվականներին (*RIAI Triennial Gold Medal*), և բացվել է բիզնեսի համար 1978 թվականին։ Կենտրոնի ստեղծումից առաջ իռլանդական մետաղադրամները արտադրվում էին Մեծ Բրիտանիայի արքայական դրամահատարանում։

Առաջին եվրոպական մետաղադրամները կենտրոնում հատվել են 1999 թվականի սեպտեմբերին, իսկ առաջին թղթադրամները տպագրվել են 2000 թվականի ապրիլին։ Դրանք սկսեցին առաքվել բանկերին և մանրածախ առևտրին 2001 թվականի սեպտեմբերին (մետաղադրամները) և հոկտեմբերին (թղթադրամները)։ Իռլանդական ֆունտի վրա հիմնված վերջին իռլանդական մետաղադրամները հատվեցին 2000 թվականի սեպտեմբերին, իսկ վերջին թղթադրամները տպագրվեցին 2001 թվականի ապրիլին։

Եվրոյի թղթադրամների տպագրությունը Դուբլինում շարունակելու որոշումը, երբ այդ թղթադրամները կարող էին տպագրվել շատ ավելի մատչելի գոյություն ունեցող մամլիչների վրա, քան այլ վայրերում, 2012 թվականի ապրիլին պատճառեց փողի վիթխարի կորուստ։

Ծանոթագրություններ
------------------

1. ↑  «Central Bank's mantra appears to be: do as we say, not as we do – Business»։ *The Irish Independent*։ 2010 թ․ նոյեմբերի 18։ Վերցված է 2012 թ․ ապրիլի 21

Արտաքին հղումներ
----------------

* RIAI Gold Medal for Currency Centre
* Google Maps satellite view
**Զոհրե Թարաղի-Մողադամ**, առավել հայտնի է որպես **Գոլի Թարաղի** (պարս.՝ گلی ترقی), (հոկտեմբերի 10, 1939(1939-10-10), Թեհրան, Իրան), իրանցի գրող, վիպասան և պատմվածքների հեղինակ։

Կենսագրություն
--------------

Գոլի Թարաղիի հայրը՝ Լոթֆոլա Թարաղին եղել է իրանական խորհրդարանի անդամ, հրատարակիչ և լրագրող, իսկ նրա մայրը՝ իրանական հասարակությունում հեղինակավոր ընտանիքից։ Ծնվել և մեծացել է Թեհրանում։ Միացյալ Նահանգներում սովորել է Դրեյքի համալսարանում՝ ստանալով փիլիսոփայության բակալավրի աստիճան։ Վերադառնալով Իրան՝ 1967 թվականին Թեհրանի համալսարանում ստացել է մագիստրոսի աստիճան, իսկ 1960-ական թվականներին, որպես միջազգային հարաբերությունների մասնագետ, աշխատել Plan International-ում։ 1970-ական թվականներին Թեհրանի համալսարանում նա դասավանդել է փիլիսոփայություն, առասպելաբանություն և սիմվոլիզմ։ 1980 թվականին Իրանական հեղափոխությունից հետո համալսարանները ժամանակավորապես փակվել էին։ Թարաղին բաժանվեց իր ամուսնուց՝ Հազիր Դարյուշից և իր երկու երեխաների հետ արտագաղթել Փարիզ, չնայած 1980-ական թվականներին պարբերաբար այցելում էր Իրան։

«Ձմեռային քունը» (1973 թվական) պատմվածքների ժողովածու է, որը պատկերում է միջին խավի ութ քաղաքաբնակների ներքին կյանքը, այդ թվում կրոնական խառնաշփոթն ու անոմիան, որը 1960-ական թվականներին զարգանում էր Իրանի արագ արդիականացման արդյունքում։ Նրա «Իմ հոգու տիկինը» պատմվածքը (1982 թվական) հաղթել է պատմվածքների Կոնտրե-Սիել մրցանակը։ «Ավերված հիշողությունները» (1994 թվական) աշխատությունն անդրադառնում է Իրան-իրաքյան պատերազմի հուզական հետևանքներին։

Գոլի Թարաղիի «Վերադարձ» վեպը 2020 թվականին հրատարակվել է հայերեն։ Այն պարսկերենից հայերեն է թարգմանել Արեգ Բագրատյանը։

Ծանոթագրություններ
------------------

1. ↑  այլընտրանքային թարգմանություններ՝ **Գոլի Թարաքի**, **Գուլի Թարաքի**։
2. 1 2 3 4  Kamran Talatoff, 'Taraghi, Goli' in Jane Eldridge Miller, ed. *Who's Who in Contemporary Women's Writing*, p.316
3. 1 2  Heshmat Moayyad, ed. *Stories from Iran: a Chicago anthology, 1921-1991*, Mage Publishers, 1991, p.403
4. ↑  «Գոլի Թարաղի. Տուն՝ երկնքում»։ *Hetq.am* (հայերեն)։ Վերցված է 2022 թ․ նոյեմբերի 19  CS1 սպաս․ հայերենը նշված է (link)
5. ↑  'The Great Lady of My Soul: A Story', trans. Faridoun Farrokh, *Iranian Studies* Vol. 15, No. 1/4, pp.211-225
6. ↑  «Վերադարձ | Zangak Bookstore»։ *zangakbookstore.am* (հայերեն)։ Վերցված է 2022 թ․ նոյեմբերի 19  CS1 սպաս․ հայերենը նշված է (link)
7. ↑  «Բարձր գրականություն Արքմենիկ Նիկողոսյանի հետ | Գոլի Թարաղի «Վերադարձ» | Գրանիշ» (en-US)։ Վերցված է 2022 թ․ նոյեմբերի 19

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |
|  |
| 

|  Չափորոշչային վերահսկողություն |
| --- |
|  |
| BNF: 12066925z · GND: 129264539 · ISNI: 0000000084130822 · LCCN: n80118185 · NTA: 111640466 · NUKAT: n2017244855 · SUDOC: 028936892 · VIAF: 116248634 · WorldCat VIAF: 116248634 |

 |

 |
**Ասպեն** (անգլ.՝ Aspen Island), արհեստական՝ մարդակերտ կղզի Ավստրալիայում՝ Ավստրալիական մայրաքաղաքային տարածքում (Կանբերայում) գտնվող Բրլի Գրիֆին ջրամբարում

Ասպեն կղզին ընկած է Բրլի Գրիֆին լճի կենտրոնական ավազանի հարավարևելյան մասում, Քինգս Փարքին կից։ Կղզին գտնվում է Կանբերայի հանդիսությունների տեղամասում, որը կոչվում է Խորհրդարանական Եռանկյուն։ Ավստրալիայի ազգային զանգը գտնվում է կղզու վրա, որը Քինգս Փարքում միանում է մայրցամաքի հետ կամրջի միջոցով։ Կամուրջը կոչվել է Ջոն Դուգլաս Գորդոնի անունով, ով ասել էր բացման խոսքը։

Ասպեն կղզու անունը հայտարարվել է 1963 թվականի նոյեմբերի 21ին. այն կոչվել է կաղամախի (Aspen) ծառատեսակի անունով։

Ասպեն կղզին ամենամեծն է այն երեք կղզիներից, որոնք գտնվում են Բրլի Գրիֆին լճի կենտրոնական ավազանի հարավարևելյան ծայրամասում։ Մյուս երկու կից կղզիները անանուն են։

* Ազգային զանգն ու կամուրջըԱզգային զանգն ու կամուրջը
* Տեսարան կղզուցՏեսարան կղզուց

Ծանոթագրություններ
------------------

1. ↑
2. ↑  «Aspen Island - Home to the National Carillon»։ National Capital Authority։ Վերցված է մարտի 11, 2010
3. ↑  «Aspen Island»։ *Place name search*։ Government of the Australian Capital Territory։ Վերցված է փետրվարի 17, 2013 (չաշխատող հղում)
4. ↑  Marshall, Duncan, Firth, Dianne (2011)։ «National Carillon & Aspen Island Heritage Management Plan» (PDF)։ National Capital Authority։ էջ 7։ Վերցված է փետրվարի 17, 2013

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |
2015 թվականի Հոկեյի աշխարհի առաջնության ժամանակ
**Բոբ և Բոբեկ** (չեխ․՝ Bob a Bobek – králíci z klobouku), չեխական մուլտֆիլմ, որտեղ նկարագրվում են երկու նապաստակների արկածները։

Նկարագրություն
--------------

Բոբը և Բոբեկը երկու նապաստակներ են, որոնք ապրում են կախարդական գլխարկում։ Բոբը մեծ էր, ավելի խելացի և հաճախ կատարում էր ծնողների դերը։ Բոբեկն ավելի կարճահասակ, ավելի վախկոտ, բայց խելացի և ճարպիկ էր, հաճախ խաղում էր երեխայի դերը։ Երկու նապաստակներն էլ ունեին յուրահատուկ մտքեր, որոնք, սակայն, նրանց տհաճությունների մեջ էին գցում, ինչն էլ դառնում է մուլտֆիլմի կատակերգական սյուժեի հիմքը։ Չնայած կերպարների մեծամասնությունն ունեն լավ վարքագիծ, բայց սերիալը հանդես չէր գալիս բարոյախրատական և գաղափարական դիրքերից. նապաստականերն ունեին բացասական բնավորություն և երբեմն վնասում ու չարաճճիություններ էին անում։

Երկու կերպարներն էլ դարձել են 2015 թվականի Չեխիայում կազմակերպված հոկեյի համաշխարհային առաջնության խորհրդանիշներ։

Ստեղծման պատմություն
--------------------

Գաղափարի հեղինակները եղել են Վացլավ Բեդրժիխը (որը նաև հանդես է եկել որպես ռեժիսոր) և Միրոսլավ Վալտերը։ Նկարահանումները սկսվել են 1978 թվականից, նկարահանվել է շոուի 8 եթերաշրջան (91 սերիա)։ Սցենարի հեղինակաները եղել են Վլադիմիր Իրանեկը, Յարոսլավ Պաչովսկին և Իրժի Սեբանեկը։ Երաժշտությունը գրել են կոմպոզիտորներ Պյոտր Սկոումալը (1938-2014) և Յոզեֆ Դվորժակը (ծնվ. 1942 թվականին)։ Մուլտֆիլմը ամենահայտնիներից մեկն է Չեխիայում։

Ծանոթագրություններ
------------------

1. 1 2 3 4 5 6 7 8 9 10 11 12 13  ČSFD (չեխերեն) — 2001.
2. ↑  Internet Movie Database — 1990.
3. ↑  «Bob a Bobek - králíci z klobouku»։ *www.csfd.cz*։ Վերցված է 2020-12-29

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ČSFD · Internet Movie Database |

 |
**Գորիսի Վ․ Վաղարշյանի անվան պետական դրամատիկական թատրոն**, սկզբնավորվել է 1888 թվականին, թատերասերների ներկայացումներով։ 1920-ական թվականների սկզբին գործել է որպես ինքնագործ թատերախումբ։ Համալրվելով մասնագետ ուժերով՝ 1936 թվականից դարձել է պետական, 1944 թվականից կոչվել Վաղարշ Վաղարշյանի անունով, գործել մինչև 1960 թվականին, վերաբացվելով 1985 թվականին։

Բեմադրություններ
----------------

Խաղացանկում էին՝ Գաբրիել Սունդուկյանի «Էլի մեկ զոհ», Հակոբ Պարոնյանի «Պաղտասար աղբար», Մուրացանի «Ռուզան», Շիրվանզադեի «Նամուս», Վաղարշյանի «Օղակում», Դերենիկ Դեմիրճյանի «Երկիր հայրենի», Կ․ Սիմոնովի «Ռուս մարդիկ», Շեքսպիրի «Օթելլո», Մոլիերի «Դոն Ժուան» և այլն։

Թատերախմբի կազմում էին՝ ռեժիսորներ Ս․ Մանուչարյանը, Ց․ Սողոմոնյանը, Բ․ Շաքարյանը, Ե․ Ծատուրյանը, Բենիկ Բժիկյանը, Հ․ Կարապետյանը, Ա․ Թորոսյանը, դերասան-դերասանուհիներ Վ․ Խուրշուդյանը, Մ․ Ղազարյանը, Ս․ Խորենյանը, Ռ․ Մուսայելյանը, Վ․ Առաքելյանը, Գ․ Գևորգյանը, Զարեհ Տեր-Կարապետյանը, նկարիչներ Վ․ Խշտոյանը, Գ․ Պարոնյանը և ուրիշներ։

Թատրոնում պիեսներ են բեմադրել նաև Ամո Խարազյանը, Տիգրան Շամիրխանյանը, Գուրգեն Գաբրիելյանը, Վաղարշ Վաղարշյանը, ելույթներ ունեցել Վահրամ Փափազյանը, Հրաչյա Ներսիսյանը, Ավետ Ավետիսյանը, Գուրգեն Ջանիբեկյանը, Դավիթ Մալյանը։

Վերաբացվելուց հետո (առաջին ներկայացումը Վահրամ Փափազյանի «Ժայռ» 1986) բեմադրվել են Շիրվանզադեի «Պատվի համար», Շեքսպիրի «Սխալների կոմեդիա» և այլն։ Թատերախմբում էին (1987) Երվանդ Մանարյանը (գեղ․ ղեկավար), Ակսել Բակունցը (նկարիչ), դերասաններ՝ ՀԽՍՀ ժողովրդական արտիստ Մ․ Ղազարյանը, Գ․ Սարգսյանը, Հ․ Գյուրջյանը, Մ․ Պետրոսյանը, Ա․ Ասատրյանը, Գ․ Կոտկյանը, Ս․ Սայունցը և ուրիշներ։ Թատրոնի դերասանների ուժերով Քաղաքային տանը կից 1986 թվականից տրվել են տիկնիկային ներկայացումներ։

Տես նաև
-------

* Գյումրիի Վարդան Աճեմյանի անվան պետական դրամատիկական թատրոն
* Հրաչյա Ղափլանյանի անվան դրամատիկական թատրոն

Ծանոթագրություններ
------------------

1. ↑  «Сюник — ГОРИССКИЙ ДРАМАТИЧЕСКИЙ ТЕАТР ИМЕНИ ВАГАРША ВАГАРШЯНА»։ *syunik.ru*։ Վերցված է 2016 թ․ հոկտեմբերի 19
2. ↑  ՀԽՀ խմբ․ կոլեգիա՝ Կ․ Ս․ Խուդավերդյան (գլխ․ խմբ և ուրիշ), Հայկական համառոտ հանրագիտարան, հ. 1 (ՀԽՀ գլխավոր խմբագրություն), Երևան, «ՀԽՍՀ», 1990, էջ 691 — 768 էջ. — 150000 հատ, ISBN 5-89700-003-4։
**Առնե Բերնհարդ Սլեթշյոե** (նորվ.՝ Arne Bernhard Sletsjøe; ապրիլի 8, 1960(1960-04-08), Օսլո, Նորվեգիա), նորվեգացի թիավար, 1980-ականների մրցույթներին հանդես է եկել որպես Նորվեգիայի թիմի անդամ։ Երկու անգամ մասնակցել է Ամառային օլիմպիական խաղերին, բազմաթիվ ազգային և համաշխարհային մրցույթների հաղթող է։ Նաև հայտնի է, որպես մաթեմատիկոս, գիտությունների դոկտոր, Օսլոյի համալսարանի դասախոս։

Կենսագրություն
--------------

Առնե Սլեթշյոեն ծնվել է 1960 թվականի ապրիլի 8-ին, Օսլոյում, հայտնի ալտահարերի ընտանիքում։ Դեռ փոքրուց ակտիվորեն զբաղվել է թիավարությամբ և հանդես է եկել նորվեգական «Նորդ» խմբում։

Մեծահասակների միջազգային մակարդակի առաջին լուրջ հաջողությանը հասել է 1983 թվականին, երբ ընդգրկվել էր նորվեգական գլխավոր թիմում և մասնակցել է ֆիննական Տամպերեյում անցկացվող չեմպիոնատին, որտեղ էլ շահեց արծաթե մեդալ։ Մի շարք հաջողություններից հետո նա մասնակցեց 1984 թվականին Լոս Անջելեսում կայացող Ամառային օլիմպիական խաղերին, հասել է մինչև կիսաեզրափակիչ, որի ժամանակ էլ զբաղեցրել էր 4-րդ հորիզոնականը։

1987 թվականին Սլեթշյոեն հանդես է եկել գերմանական Դույսբուրգ քաղաքում կայացող միջազգային մրցույթում, որտեղ արժանացավ ոսկե մեդալի։ Լինելով Նորվեգիայի գլխավոր թիմի առաջատարներից մեկը, մասնակցել է 1988 թվականին Սեուլում անցկացվող Ամառային օլիմպական խաղերին, այս անգամ հասավ մինչև կիսաեզրափակիչ, բայց վերջնակետին չհասավ։ Շուտով նա որոշեց ավարտել իր կարիերան և իր տեղը զիջել երիտասարդ թիավարներին։

Ունի բարձրագույն կրթություն, 1983 թվականին ավարտել է Օսլոյի համալսարանը, 1989 թվականին մաթեմատիկայի ոլորտում ստացել է դոկտորական աստիճան։ Արդյունքում մնաց աշխատելու համալսարանում, Նորվեգիայի մաթեմատիկական համայնքի անդամ է։ Որոշ ժամանակ եղել է Նորվեգիայի թիավարների ֆեդերեցիայի նախագահը։ Ներկայումս իր ընտանիքի հետ ապրում է Բերումում, ամուսնացած է նորվեգիացի թիավար Ինգեբորգե Ռասմուսենի հետ, ունեն երկու երեխա։

Ծանոթագրություններ
------------------

1. ↑  «Tung på venstresiden»։ *Budstikka* (Norwegian)։ ապրիլի 7, 2010։ էջեր 36–37

Արտաքին հղումներ
----------------

* Առնե Սլեթշյոե, մեծ մրցաշարերի մեդալներ
* Կանոեի նավարկման մրցույթների չեմպիոնների և մրցանակակիրների ցուցակը (1936—2007) (անգլ.)
**Արին Կարապետ** (շվեդ.՝ Arin Karapet, մայիսի 9, 1988(1988-05-09), Spånga-Kista församling, Ստոկհոլմ, Ստոկհոլմի լեն, Շվեդիա), հայկական ծագմամբ շվեդ քաղաքական գործիչ, Շվեդիայի Թագավորության խորհրդարանի (1970 թվականից միապալատ)՝ Ռիքսդագի 11-րդ գումարման պատգամավոր (2018 սեպտեմբերից)։ Շվեդիայի Չափավոր կոալիցիոն կուսակցության անդամ է։ Ռիքսդագի մեծությամբ երկրորդ (349 տեղից 84-ը) կուսակցության՝ Չափավոր կոալիցիոն կուսակցության (շվեդ.՝ Moderaterna) (M) անդամ է։

Կենսագրություն
--------------

### Քաղաքական գործունեություն

Հիմնական հոդված՝ Շվեդիայի խորհրդարանական ընտրություններ (2018)
2018 թվականի սեպտեմբերի 9-ին տեղի ունեցած Շվեդիայի խորհրդարանական ընտրությունների արդյունքում Չափավոր կոալիցիոն կուսակցությունից ընտրվել է Ռիքսդագի պատգամավոր։

Տես նաև
-------

* Ռիքսդագի անդամների ցանկ (2018-2022) (en)

Ծանոթագրություններ
------------------

1. 1 2
2. 1 2 3 4  Sveriges befolkning 1990 — Ramsele: National Archives of Sweden, 2011. — ISBN 978-91-88366-91-7
3. ↑  «Sweden's Prime Minister calls fresh election»։ Վերցված է դեկտեմբերի 3, 2014
4. ↑  «Veckans Affärer»։ *Veckans affärer*։ Վերցված է դեկտեմբերի 3, 2014
Առուշանյանի պատկերով նախընտրական պաստառներ (Խնձորեսկ)
**Առուշ Առուշանյան** (մարտի 12, 1991(1991-03-12), Գորիս, Հայկական ԽՍՀ, ԽՍՀՄ), հայ պետական գործիչ, Գորիսի քաղաքապետ։

Ներկայումս Վերածնվող Հայաստան կուսակցության վարչության անդամ է։

Կենսագրություն
--------------

Ծնվել է 1991 թվականի մարտի 12-ին Գորիս քաղաքում, Սյունիքի մարզ, Հայաստան։

1997-2007 թվականներին սովորել է Գորիսի Սերո Խանզադյանի անվան թիվ 6 միջնակարգ դպրոցում։

2007 թվականին ընդունվել է Երևանի տնտեսագիտական համալսարանի ազգային տնտեսագիտության ֆակուլտետը և սովորել մինչև 2009 թվականը։ Ելնելով նպատակահարմարությունից՝ 2009 թվականին տեղափոխվել է Գորիսի պետական համալսարան՝ տնտեսագիտության ֆակուլտետ և ավարտել 2011 թվականին, որպես տնտեսագիտության բակալավր։

2012 թվականին ընդունվել է նույն ֆակուլտետի մագիստրատուրան և ավարտել 2014 թվականին։

2008 թվականի օգոստոսին հիմնադրել է «Գոր Մետալ» ՍՊԸ-ն։

«Գոր Մետալ» ՍՊԸ-ի տնօրենն է, զբաղվում է ձեռնարկատիրական գործունեությամբ։

2016 թվականից ՀՀԿ անդամ է։
2016 թվականի ապրիլի 2-ին ԱԺ ընտրություններում ընտրվել է Հայաստանի ԱԺ պատգամավոր։
2017 թվականի նոյեմբերի 5-ին տեղի ունեցած քաղաքապետի ընտրություններում հաղթանակ է տարել։

2020 թվականի դեկտեմբերի 21-ին Առուշ Առուշանյանին մեղադրանք է ներկայացվել և արգելանքի տակ է առնվել Նիկոլ Փաշինյանի մուտքը Սյունիքի մարզ թույլ չտալու համար։

2021 թվականին ստեղծված Վերածնվող Հայաստան կուսակցության վարչության անդամ է։

Ծանոթագրություններ
------------------

1. 1 2  «Վարչություն – Վերածնվող Հայաստան Կուսակցություն»։ Վերցված է 2021-05-16
2. 1 2  LLC Helix Consulting։ «Այսօր սյունեցին ամեն օր իր կաշվի վրա զգում է՝ ինչ է նշանակում ապրել թշնամու կողքին, տեսնել նրանց զինվորականներին 2մ հեռավորությունից.Վահե Հակոբյան»։ *www.pastinfo.am*։ Վերցված է 2021-05-16
3. ↑  «Սյունիքի մարզպետարան»։ *syunik.mtad.am*։ Վերցված է 2020-12-21
4. ↑  «Գորիսի քաղաքապետին մեղադրանք է առաջադրվել»։ *yerevan.today*։ Վերցված է 2020-12-21
5. ↑  «Սյունիքի ոստիկանությունը հրաժարվել է ձերբակալել Գորիսի քաղաքապետին, հատուկ ուժեր են ուղարկել. Mediaport»։ *yerevan.today*։ Վերցված է 2020-12-21